Kinnitatud juhatuse koosolekul 07.08.2025

**Strateegiline siht 2: ETTEVÕTLUS**

**1.Strateegia meetme nimetus**

**MEEDE 2.1 ETTEVÕTLUSE INVESTEERINGUD**

**2.Strateegia meetme rakendamise vajaduse lühikirjeldus:**

Ettevõtluskeskkonna kujundamisel on vaja leida tasakaal stabiilsuse ja muudatuste vahel, mis tagavad valmisoleku tulevikuks. Tegevuse mitmekesistamine on üks konkurentsivõime parandamise, täiendavate sissetulekute saamise ja mitmete kriiside leevendamise võimalusi. Piirkonnas territoriaalset kapitali kasutades on võimalik maa ja linna erinevusi tasakaalustada. Oluline on et ettevõtluskeskkond kutsuks töötama, ettevõtteid asutama, investeerima, looma ja katsetama uusi lahendusi, millest on kasu piirkonnale laiemalt. Suuremat rõhku on vaja panna keskkonnahoidlikele tehnoloogiatele ja ärimudelitele ning kohalike ressursside ja teisese toorme suuremale ning keskkonnahoidlikule väärindamisele. Seetõttu on eelistatud keskkonna-ja kliimasõbralike (sh. bio-ja ringmajandust propageerivate) lahenduste väljatöötamisele ja rakendamisele suunatud projektid.

Sihi mõju avaldub arendatud ning paranenud konkurentsivõimega ettevõtete arvus ja müügitulu kasvus, taotlejate poolt eelkõige säilitatud töökohtade arvus ning loodud uute toodete/teenuste või uuenduslike lahenduste arvus.

**3.Meetme eesmärk**:

Piirkonnas tegutsevate ettevõtete konkurentsivõime ning jätkusuutlikkuse kasv läbi toodete ja teenuste arendamise ja töökohtade säilimine maapiirkonnas.

**4.Toetatavad tegevused:**

**•** Projekti elluviimiseks vajalikud investeeringud põhivarasse, ehitamine, renoveerimine, projekteerimine koos ehitusega;

• Uute teenuste/toodete (s.h. kohalik toit, turism) väljaarendamine, mis on konkurentsivõimelised kas piirkonna kohalikul turul või suurematel turgudel

• Kolmikpöördesse (rohe-,digi-ja innovatsioonipööre) panustavate lahenduste kasutuselevõtmine

• Atraktiivse, ajakohase, mugava ja turvalise töökeskkonna loomine

• Protsesside efektiivsuse parendamine

• Teised strateegilise sihi saavutamiseks vajalikud investeeringud

• Abikõlbulikud on kulud, mis vastavad LEADER määruse nõuetele

**Mittetoetatavad tegevused:**

• Asendusinvesteeringud

• Investeeringud kinnisvara arendamiseks

• LEADER määrusest tulenevad välistused

**5.Nõuded projektitoetuse taotlejale ja toetuse saajale (sh. dokumendid mida peab taotleja esitama):**

1. Taotleja ja taotlus peavad vastama LEADER määruse nõuetele

2. . MTÜ Partnerid täiendavad nõuded:

2.1.Taotlejateks võivad olla MTÜ Partnerite tegevuspiirkonnas registreeritud (juriidiline aadress) ning tegutsevad:

● Mikroettevõtted (OÜ-d, AS-id, täisühingud, usaldusühingud, tulundusühistud, FIE-d). Mikroettevõte - alla 10 töötaja, aastakäive ja/või aastabilansi kogumaht 2000 - 1 000 000 eurot.

● MTÜ-d, SA kui tegelevad ettevõtlusega

2.2. Investeering teostatakse MTÜ Partnerid tegevusgrupi piirkonnas;

2.3. Taotleja ei tohi olla majanduslikes raskustes (ei ole riiklikku maksuvõlga; võlakordaja on väiksem kui 0,70, maksevõime näitaja suurem kui 1,00 taotluse esitamisele vahetult eelnenud majandusaastal);

2.4. Taotlusega esitatakse eelmise majandusaasta bilanss ja kasumiaruanne, kui aasta aruanne ei ole veel äriregistrisse esitatud

2.5. Investeeringud v.a. ehitus-ja renoveerimistööd tuleb ellu viia 12 kuu jooksul, arvates PRIA rahastusotsuse saamisest.

2.6. Taotlejal ei või olla taotluse esitamise ajal ühtegi LEADER meetmes pooleli olevat projekti.

2.7. LEADER määruses nõutud dokumendid

2.8 KOV-i kinnituskiri ehituste puhul, kas tegemist on ehitusloa või ehitisteatise kohustusliku tegevusega

**6.Toetuse maksimaalne suurus ja määr:**

Toetuse määr on 15-60%.

Maastiku-ja mootorsõidukid v.a. liikurmasinad 15-30%

Maksimaalne toetuse suurus on kuni 25 000 eurot.

**7.Sihtvaldkond, kuhu strateegia meede panustab**:

Meede panustab Ühise põllumajanduspoliitika (ÜPP) strateegiakava vajaduste hindamise ja sekkumisstrateegia tulemusnäitajatesse R27; R37; R39; R41 ja R42.

**8.Strateegia täitmise indikaatorid ja sihttasemed:**

1. Arendatud vähemalt 20 ettevõtet

2. Müügitulu kasv vähemalt +10% ettevõtte kohta perioodid (baasaasta 2022)

3. Vähemalt 75 säilitatud töökohta

4. Toetatud vähemalt 20 projekti s.h. 16 uuenduslikele lahendustele suunatud projekti ning s.h. 8 keskkonna-ja kliimaalaseid projekte

**9.Projektitoetuse taotluste hindamiskriteeriumid:**

|  |  |  |  |  |
| --- | --- | --- | --- | --- |
| **Jrk nr** | **Hindamiskriteerium** | **Hinde-punktide skaala** | **Osakaal** | **Eelistused** |
| 1. | Uue või uudse toote või teenuse loomine või olemasolevate teenuste/toodete parendamine | 1-5 | 30% | 1. Projekt on suunatud kohalike ressursside hoidmisele ja väärtustamisele.  2. Projekt on suunatud keskkonna- ja kliimasõbralike (sh bio- ja ringmajandust propageerivate) lahenduste, väljatöötamisele ja rakendamisele |
| 2. | Projekti tegevuste ja investeeringute jätkusuutlikkus ja teostatavus | 1-5 | 25% |
| 3. | Mõju töökeskkonna paranemisele | 1-5 | 25% |
| 4. | Kulude põhjendatus | 1-5 | 10% |
| 6. | Projekti kuuluvus meetme eelistuste hulka | 1-5 | 10% |

.